wickkiey/tamil-wikipedia-markdown huggingface dataset:
# லாரி சாங்கர்

**லாரன்சு மார்க்** "**லாரி**" **சாங்கர்** (பிறப்பு சூலை 16, 1968 ) ஓர் அமெரிக்க மெய்யியலாளரும் விக்கிப்பீடியாவினை கூட்டாக நிறுவியவரும் இலவச தகவல் களஞ்சியமான *சிடிசென்டியம்* (குடிமக்கள் தொகுப்பு) உருவாக்குனரும் ஆகும்.  

அவரது இளமைக்காலம் அங்காரேஜ்,அலாஸ்காவில் கழிந்தது. சாங்கர் மெய்யியலில் இளங்கலைப் பட்டத்தை 1991ஆம் ஆண்டு ரீட் கல்லூரியில் படித்தார். முதுகலைப் பட்டத்தை 1995ஆம் ஆண்டிலும் முகமைப் பட்டத்தை(Ph.D.) 2000ஆம் ஆண்டிலும் ஒகைய்யோ மாநிலப் பல்கலைக்கழகத்தில் பெற்றார். அவரது மெய்யியல் ஆய்வுகள் அறிவு குறித்த கொள்கைகளை பற்றியதாக இருந்தது. நூபீடியாவின் முன்னாள் முதன்மை ஆசிரியர்; (2001–2002)காலகட்டத்தில் நூபீடியாவின் சந்ததி விக்கிப்பீடியாவின் முதன்மை அமைப்பாளர்; மற்றும் சிடிசென்டியத்தின் தற்போது செயலிலில்லாத முதன்மை ஆசிரியர். அவர் நூபீடியாவில் பணிபுரிந்தபோது கட்டுரை வடிவமைக்கும் செயல்பாட்டை உருவாக்கினார். விக்கிப்பீடியா உருவாக்குவதில் பெரும்பங்காற்றினார். விக்கி மென்பொருளைக் கொண்டு விக்கிப்பீடியா அமைக்கும் கருத்தை முன்மொழிந்தவர் அவரே. பல ஆரம்ப கொள்கைகளை வடிவமைத்தார். விக்கியை அடிப்பையாகக் கொண்ட மாற்று விக்கித்திட்டமான சிடிசென்டியத்தை வழிநடத்தினார்.  

சாங்கர் 2002ஆம் ஆண்டு விக்கிப்பீடியாவை விட்டு வெளியேறிய பிறகு விக்கிப்பீடியா திட்டத்தின் குறைபாடுகளை கூறிவந்தார். விக்கிப்பீடியா பல சிறப்புகளைக் கொண்டிருந்தாலும்,துறை வல்லுனர்கள் இல்லாதநிலையில், நம்பிக்கைத்தன்மையை இழந்துள்ளதாகக் குறை கூறினார். திட்டத்திலிருந்து வெளியேறிய பின்னர் ஓகைய்யோ மாநிலப் பல்கலைக்கழகத்தில் மெய்யியல் விரிவுரையாளராக பணிபுரிந்தார். செப்டம்பர் 15, 2006 அன்று விக்கிப்பூடியாவின் பிரிவாக (fork) **சிடிசென்டியம் **என்ற திட்டத்தை பொது ஊடகங்களுக்கு அறிவித்தார். முறையாக மார்ச் 25, 2007அன்று இது பயன்பாட்டிற்கு வந்தது. இந்தத் திட்டம் ஓர் நம்பிக்கைக்கு உரிய தகவல்களஞ்சியத்தை உருவாக்குவதை நோக்கமாகக் கொண்டது. இணையத் தகவல் களஞ்சியத்தில் பொறுப்பு மிகுந்த தொகுப்பாளர் அமைப்பை உருவாக்க சாங்கர் விரும்பினார். மற்றும் பல இணைய சமூகங்களின் கூட்டு செயல்பாடுகளில் அறிவுரையாளராகவும், எழுத்தாளராகவும் பேச்சாளராகவும் பகுதிநேரப் பணியாற்றுகிறார்
# விக்கிப்பீடியா:முதற்பக்கக் கட்டுரைகள்/மார்ச் 22, 2010


**ஸ்ரீ நாராயணகுரு** இந்து ஆன்மிகவாதியும் இந்தியாவின் சமூக சீர்திருத்தவாதியும் ஆவார். சாதிக் கொடுமைகளால் கேரளாவில் பிற்படுத்தப்பட்ட மற்றும் தாழ்த்தப்பட்ட வகுப்பினருக்கு அடிப்படை உரிமைகள் பல மறுக்கப்பட்ட காலகட்டத்தில் ஈழவர் சமூகத்தில் பிறந்தவர் நாராயணகுரு. *குருதேவன்* என்று அவரது சீடர்களினால் அழைக்கப்பட்ட நாராயணகுரு 1855 ஆம் ஆண்டில் ஆகஸ்ட்மாதம் 28ம் தேதி கேரள மாநிலம் திருவனந்தபுரத்திற்கு அருகிலுள்ள செம்பழந்தி எனும் கிராமத்தில் ஈழவ சமுதாயத்தில் விவசாயம் செய்து வந்த மாடன் ஆசான் - குட்டி அம்மாள் தம்பதியருக்கு மகனாகப் பிறந்தவர். நம்பூதிரிகளைத் தவிர பிறர் கோவில்களின் கருவறைக்குள் நுழைய முடியாத நிலையில் நாராயண குரு பல கோவில்களைக் கட்டி ஆலயப் பிரவேசத்திற்கு புதிய வழி முறையைக் கொண்டு வந்தார். கேரளாவில் திருச்சூர், கண்ணூர், அஞ்சுதெங்கு, கோழிக்கோடு போன்ற இடங்களில் கோவில்களைக் கட்டினார்.  
---

**திண்மம்** என்பது இயற்பியலில்பொருள்களின் இயல்பான நான்குநிலைகளில் ஒன்றாகும். **திண்மப்பொருள்** என்பது **திடப்பொருள்** என்றும் அழைக்கப்படும். திண்மப்பொருள் தனக்கென ஓருருவம் கொண்டது. இப்பொருளில் உள்ள அணுக்கள் ஒன்றுக்கொன்று நிலையான தொடர்பு கொண்டுள்ளன. சூழலின் வெப்பநிலையில் அணுக்கள் அதிர்ந்து கொண்டு இருந்தாலும், அணுக்கள் தங்களுக்கிடையே இருக்கும் தொடர்புகள் மாறுவதில்லை. ஒரு திண்மத்தில் உள்ள அணுக்களுக்கு இடையே உள்ள தொலைவும் ஏறத்தாழ அணுவின் விட்டத்திற்கு ஒப்பிடக்கூடியதாக (ஒப்பருகாக) இருக்கும்.ஒரு திண்மத்தில் உள்ள அணுக்கள் எம்முறையில் அமைந்திருக்கின்றன என்பதைப் பொருத்து திண்மங்கள் படிகம், பல்படிகத் திண்மம்,சீருறாத் திண்மம் என பலவாறு பகுக்கப்படுகின்றன.
# ஈழவர்

::ஈழத்தில் வாழும் தமிழர்களைப் பற்றி அறிய, ஈழத் தமிழர் என்ற பக்கத்தைக் காணவும்.  

**ஈழவர்** (*Ezhava*, ) எனப்படுவோர் இந்தியாவின், கேரளத்தின் மாநிலத்தில் வாழுகின்ற ஒரு மிகப்பெரும் இனக்குழுவினர் ஆவர். இவர்கள் மாநிலத்தின் முதன்மையான முற்போக்கான பிரிவினரும் ஆவர். மலபார் பகுதிகளில் **திய்யா** என்றும் துளு நாட்டில் பில்லவா என்றும் அழைக்கப்படுகின்றனர். இவர்கள் ஆயுர்வேத மருத்துவர்களாகவும், படைவீரர்களாகவும், களரி பயிற்சியாளர்களாகவும், விவசாயிகளாகவும், வணிகர்களாகவும் உள்ளனர். சிலர் துணித்தயாரிப்பு, கள்ளிறக்கம் மற்றும் மது வணிகம் ஆகிய தொழில்களில் உள்ளனர். ஈழத்து மன்னனார்கள் என்ற ஈழவ(திய்யா) மன்னர் பரம்பரைகளும் கேரளத்தில் இருந்தது. சமூகத்தினுள் இருந்த அங்கச்சேகவர் என்ற வீரர் பிரிவு உள்ளூர் மன்னர்களுக்கு படைத்தளபதிகளாக இருந்துள்ளனர். இவர்களில் சிலர் களரி பயட்டு விளையாட்டில் சிறந்து விளங்கினர். வட கேரளத்தில் உள்ள ஈழவர்கள் சர்க்கஸ் விளையாட்டுகளில் ஈடுபாடு கொண்டு இந்தியாவின் சிறந்த கலைஞர்களை உருவாக்கியுள்ளனர்.  

## முந்தைய வரலாறு
திருவிதாங்கூர் அரசியாக கௌரி இலட்சுமிபாய் (1811-1815) முதல் அரசி பார்வதிபாய் (1815-1829) ஆட்சி செலுத்திய காலங்கள் வரை , **ஈழவர்** தங்க ஆபரணம் அணிய தடைவிதிக்கப்பட்டிருந்தது. ஆங்கில கவர்னர் கர்னல் மன்றோவின் முயற்சியால் **ஈழவர்** முதலிய பதினெட்டு சாதிக்காரர்கள் பொன், வெள்ளி நகைகளை அணியலாம் என்று இசைவு தரப்பட்டது.  

***திருவிதாங்கூர் தோள் சீலை போராட்ட வரலாறு***  

நாயர், **ஈழவர்**, பரதவர், முக்குவர், புலையர் உட்பட 18 சமுதாயத்தைச் சார்ந்த பெண்கள் தோளுக்கு மேல் குறுக்காகச் சேலை அணிய அனுமதிக்கப்படவில்லை. இதற்கு எதிரான போராட்டமே தோள்சீலைப் போராட்டம் எனப்பட்டது.  

## மேலும் பார்க்க
- இல்லத்துப்பிள்ளைமார்
# தீர்த்தத்தொட்டி சித்திர புத்திர நாயனார் கோயில்



**தீர்த்தத்தொட்டி சித்திர புத்திர நாயனார் கோயில்** தமிழ்நாடு தேனி மாவட்டம் தீர்த்தத் தொட்டியில் அமைந்திருக்கும் சித்திர குப்தருக்கான கோவிலாகும். தமிழ்நாட்டில் சித்திர புத்திர நாயனாருக்கு அமைக்கப்பட்டுள்ள ஒரு சில கோயில்களில் காஞ்சிபுரத்தில் அமைந்துள்ள சித்திர புத்திர நாயனார் கோயிலுக்கு அடுத்து இரண்டாவது சிறப்பு மிக்க கோயில் இது.  

## தல புராணம்

தீர்த்தத் தொட்டிக்கு அருகே இருக்கும் ஊரான கோடாங்கிப்பட்டியைச் சேர்ந்த ஒருவரின் கனவில் சித்திரகுப்தன் தோன்றினார். அவ்வாறு தோன்றியவர் தனக்கான கோயிலொன்றை கட்டி வழிபடுமாறு கூறினார். அதன் காரணமாக இக்கோவில் இங்கு எழுப்ப பட்டுள்ளது.  

## விழாக்கள்
- அனைத்து மாதங்களிலும் சித்திரை நட்சத்திர நாளில் சிறப்பு வழிபாடு
- சித்திரை மாதத்தில் வருகின்ற சித்ரா பௌர்ணமி நாளி்ல் சிறப்பு வழிபாடு மற்றும் விழா

## சித்திர புத்திரன்

சிவன்,உயிரினங்கள் செய்யும் அனைத்துச் செயல்களையும் பராமரிப்பு செய்ய எண்ணினார். இந்தப் பணியை யாரிடம் ஒப்படைப்பது என்று எண்ணியபடி சக்திதேவியைப் பார்க்கிறார். அவர் ஒரு சித்திரம் வரைகிறார். அந்த சித்திரத்திற்கு சிவனும் சக்தியும் சேர்ந்து உயிரளிக்கின்றனர். அதிலிருந்து தோன்றியவர்தான் சித்திர புத்திரர். அதன் பின்பு இவர் தேவலோகத்தின் தலைவன் இந்திரன், அவரது மனைவி இந்திராணியால் வளர்க்கப்பட்டார். அதன் பிறகு சிவன் அனைத்து ஜீவராசிகளின் செயல்கள் குறித்து கணக்குகள் எழுதி அதைப் பராமரிக்கும் பணியை இவரிடம் ஒப்படைத்தார் என்கிறது இந்து சமய புராணங்கள். சித்திர புத்திரன் என்கிற பெயரை விட சித்திர குப்தன் என்கிற பெயரே அதிகமாகப் பயன்படுத்தப்பட்டு வருகிறது. சித்திரம் என்றால் "ஆச்சரியமானது", "குப்தம்" என்றால் "ரகசியம்" என்று பொருள். இவர் எப்படிப்பட்ட ரகசியத்தையும் கண்டறிந்து கணக்கெழுதி விடும் திறனுடையவர். இதனால் இவருடைய கணக்குகள் எழுதும் முறை ஆச்சரியமானது பிறருக்குத் தெரியாதது எனும் பொருளில் இவரை "சித்திரகுப்தன்" என்றே அழைக்கின்றனர்.  

## வழிபாடு

- இக்கோயிலில் தினமும் காலை 7 மணி முதல் 12 மணி வரையிலும், மாலை 5 மணி முதல் 6 மணி வரை கோயில் திறந்திருக்கிறது. இந்நேரங்களில் பக்தர்கள் இக்கோயிலுக்கு வந்து வணங்கிச் செல்கின்றனர்.

## அமைவிடம்

மதுரை - கொச்சி தேசியநெடுஞ்சாலையில் தேனியிலிருந்து போடிநாயக்கனூர் செல்லும் வழியில் 9 கிலோ மீட்டர் தொலைவில் இக்கோயில் அமைந்துள்ளது.  

## இவற்றையும் காண்க

## ஆதாரங்கள்
# வார்ப்புரு:Cr-IPL/doc


This template is designed to be used in score summaries for the இந்தியன் பிரீமியர் லீக், when filling in the <code>team1</code>, <code>team2</code> and <code>result</code> fields of . The available teams are:  
;பெங்களூர் ராயல் சேலஞ்சர்ஸ்: <tt></tt> →  
;கொல்கத்தா நைட் ரைடர்ஸ்: <tt></tt> →  
;ராஜஸ்தான் ராயல்ஸ்: <tt></tt> →  
;கிங்சு இலெவன் பஞ்சாபு: <tt></tt> →  
;டெல்லி டேர்டெவில்ஸ்: <tt></tt> →  
;டெக்கான் சார்ஜர்ஸ்: <tt></tt> →  
;மும்பை இந்தியன்ஸ்: <tt></tt> →  
;சென்னை சூப்பர் கிங்ஸ்: <tt></tt> →  

Old icons are to be used for individual year pages, to represent the team colours during that year. The template is similar, with a  
year indicating the first year of the colours use.  
;டெல்லி டேர்டெவில்ஸ்: <tt></tt> →  
;டெக்கான் சார்ஜர்ஸ்: <tt></tt> →  
;மும்பை இந்தியன்ஸ்: <tt></tt> →  
;பெங்களூர் ராயல் சேலஞ்சர்ஸ்: <tt></tt> →  
;கொல்கத்தா நைட் ரைடர்ஸ்:<tt></tt> →  

## Usage
For each of the teams in the IPL, there are 5 variations of the template. Using the கொல்கத்தா நைட் ரைடர்ஸ் team as a demonstration, the options are as follows:  
- <tt></tt> → ****
:Kolkata is the team **batting first** and the **home** team. To be used in the <code>team1</code> field.  
- <tt></tt> → ****
:Kolkata is the team **batting first** and the **away** team. To be used in the <code>team1</code> field.  
- <tt></tt> → ****
:Kolkata is the team **batting second** and the **home** team. To be used in the <code>team2</code> field.  
- <tt></tt> → ****
:Kolkata is the team **batting second** and the **away** team). To be used in the <code>team2</code> field.  
- <tt></tt> → ****
:To be used in the <code>result</code> field, if Kolkata wins the match.  

## Things to note
- The templates are designed to be used so that, as is the case with the format for international matches, the first team listed in a score summary will be the team **which bats first**.
- These domestic team templates, unlike the National team templates, will indicate with a **"(H)"** symbol which team is the home team. This is entirely appropriate (except in certain circumstances like if a tournament is held all at one ground) because, unlike International matches, domestic competitions are usually held on a "home and away" basis, where each team will play every other team **both** home and away (see for example 2008 இந்தியன் பிரீமியர் லீக்). By contrast, most International tournaments and series are played **entirely in one country** (see for example 2007–08 Commonwealth Bank Series).

## Team icons
The team icons can also be used individually. For that use any of the following syntax:  

### Current
;பெங்களூர் ராயல் சேலஞ்சர்ஸ்: <tt></tt> →  
;கொல்கத்தா நைட் ரைடர்ஸ்: <tt></tt> →  
;ராஜஸ்தான் ராயல்ஸ்: <tt></tt> →  
;கிங்சு இலெவன் பஞ்சாபு: <tt></tt> →  
;டெல்லி டேர்டெவில்ஸ்: <tt></tt> →  
;டெக்கான் சார்ஜர்ஸ்: <tt></tt> →  
;மும்பை இந்தியன்ஸ்: <tt></tt> →  
;சென்னை சூப்பர் கிங்ஸ்: <tt></tt> →  

### Former
;டெக்கான் சார்ஜர்ஸ்:<tt></tt> →  
;டெல்லி டேர்டெவில்ஸ்:<tt></tt> →  
;மும்பை இந்தியன்ஸ்:<tt></tt> →  
;பெங்களூர் ராயல் சேலஞ்சர்ஸ்:<tt></tt> →  
;கொல்கத்தா நைட் ரைடர்ஸ்:<tt></tt> →  

<includeonly>  
</includeonly>
# பார்முலா பந்தயங்கள்


**பார்முலாப் பந்தயங்கள்** என்று பலவித திறந்த சக்கர ஓரிருக்கை தானுந்து விளையாட்டுக்களைக் குறிக்கிறோம். இதனை நடத்துகின்ற பன்னாட்டு தானுந்து கூட்டமைப்பு (FIA) இரண்டாம் உலகப் போர் பிந்தைய ஓரிருக்கை வண்டி நெறிமுறைகளை *பார்முலா* என்று குறிப்பிட்டதை ஒட்டி இப்பந்தயங்கள் பார்முலாப் பந்தயங்கள் என அழைக்கப்படுகின்றன. இவற்றில் பார்முலா ஒன்று,பார்முலா இரண்டு மற்றும் பார்முலா 3 புகழ்பெற்றவை. மேலும் இவை பிற ஓரிருக்கை தானுந்துப் போட்டிகளான GP2 வகைப் பந்தயங்களையும் பரவலாக குறிக்கின்றன.  

பார்முலா ஒன்று மற்றும் பார்முலா இரண்டு (தற்போது இதனிடத்தைப் பிடித்துள்ள GP2) ஆகியன ஓர் பந்தய விளையாட்டு வீரரின் வாழ்வில் பார்முலா ஒன்று செல்ல வழிநடத்துவதால் இவற்றை *வழிநடத்து பார்முலா* (feeder formulae) என அழைக்கின்றனர். இத்தகைய பந்தயங்களில் இரு முதன்மையான பிரிவுகள் உள்ளன: **திறந்த நெறிமுறை**யில் வண்டியின் உடற்பாகமும் (chassis) விசை இயந்திரமும் (engine) போட்டியாளரே முடிவு செய்யலாம். மற்ற **குறிப்பீடு நெறிமுறை**யில் இரண்டையும் ஒரே தயாரிப்பாளர் வழங்குவார். பார்முலா 3 திறந்த நெறிமுறைப் பந்தயத்திற்கான எடுத்துக்காட்டு. குறிப்பீடு நெறிமுறைப் பந்தயத்திற்கு பார்முலா பிஎம்டபுள்யுவை காட்டாகக் கொள்ளலாம். சில நேரங்களில் இந்த இரண்டு வகைகளில் அடங்காத பந்தயங்களும் நடக்கின்றன: *பார்முலா ஃபோர்ட்* பந்தயத்தில் உடற்பாகம் ஏதேனும் இருக்கலாம் ஆனால் விசை இயந்திரம் ஒரே தயாரிப்பாளராக இருப்பார்.
# கார்ட்டு பந்தயம்

**கார்ட்டு பந்தயம்** அல்லது **கார்ட்டோட்டம்** என்பது திறந்த சக்கர தானுந்து விளையாட்டில் **கார்ட்**,**கோ-கார்ட்** என்று குறிப்பிடப்படும் சிறிய திறந்த நான்கு சக்கர வண்டிகளிடையேயான போட்டியாகும். இவை வழக்கமாக கார்ட் சுற்றுச்சாலை எனப்படும் அளவு குறைந்த சுற்றுச்சாலைகளில் நடத்தப்படும். கார்ட்டோட்டம் பொதுவாக பிற செலவுமிகுந்த தானுந்துப் போட்டிகளில் பங்கேற்க முதற்படி எனக் கருதப்படுகிறது.  

கார்ட்டுகள் அவற்றின் வேகத்தில் பெரிதும் வேறுபடுகின்றன. சூப்பர்கார்ட்டுகள் எனப்படும் சிலவகைகள் 160 மை/மணி (260 கி.மீ/மணி) வேகத்தில் விரையக்கூடியன. பொதுமக்கள் மனமகிழ் மையங்களில் பயன்படுத்தும் கோ-கார்ட்டுகள் 15 மைல்/மணி (24 கி.மீ/மணி) வேகத்தினுள் கட்டுப்படுத்தப்பட்டுள்ளன. ஓர் **KF1** கார்ட், 125 சிசி விசைஇயந்திரத்துடனும் 150 கிலோ எடையுடனும், 85 மைல்/மணி வேகத்தை அடைய முடிகிறது. மூன்றே வினாடிகளில் 0விலிருந்து 60 மைல்/மணி வேகத்தை அடைகிறது.
# ஜெய்ராம் ரமேஷ்

**ஜெய்ராம் ரமேஷ்** (Jairam Ramesh பிறப்பு 9 ஏப்ரல் 1954) இந்திய தேசிய காங்கிரஸைச் சேர்ந்த ஓர் இந்திய அரசியல்வாதி ஆவார். மாநிலங்களவையில் கர்நாடக மாநிலத்தைப் பிரதிநிதித்துவப்படுத்தும் பாராளுமன்ற உறுப்பினராவார். சூலை 2011இல், ஜெய்ராம் இந்தியக் குடியரசின் 17வது அமைச்சரவையில் குடிநீர் மற்றும் சுகாதார அமைச்சகத்தின் ஊரக வளர்ச்சி அமைச்சராக (கூடுதல் பொறுப்பு) நியமிக்கப்பட்டார். இருப்பினும், அக்டோபர் 2012 இல் நடந்த அமைச்சரவை மாற்றத்தில்,குடிநீர் மற்றும் சுகாதார அமைச்சகத்தின் இலாகாவிலிருந்து விலக்கப்பட்டார். இதற்கு முன்பு மே 2009 முதல் சூலை 2011 வரை சுற்றுச்சூழல் மற்றும் வன அமைச்சராக இருந்தார்.  

## ஆரம்பகால வாழ்க்கை
ஜெய்ராம் ரமேஷ் 1954 ஆம் ஆண்டு ஏப்ரல் 9இல் இந்தியாவின் கர்நாடகாவில் உள்ள சிக்மகளூரில் பிறந்தார். இவரது தந்தை சி. கே. ரமேஷ், தாயார் ஸ்ரீதேவி ரமேஷ் ஆவர். இவரது தந்தை மும்பையில் உள்ள இந்திய தொழில்நுட்பக் கழகத்தில் கட்டடப் பொறியியல் துறைப் பேராசிரியராக இருந்தார். தன்னை பௌத்த மதத்தை கடைபிடிக்கும் இந்துவாக கருதுகிறார் மற்றும் தன்னை ஒரு 'ஹிந்த்-புத்' என்று அழைக்கிறார்.  

சனவரி 26, 1981 இல் கே. ஆர். ஜெயஸ்ரீயை மணந்தார்.தற்போது லோதி தோட்டங்கள் , ராஜேஷ் பைலட் மார்க், புது தில்லியில் வசிக்கிறார். சூலை 2016 இல் கர்நாடகாவில் இருந்து ராஜ்யசபாவிற்கு தேர்ந்தெடுக்கப்படும் வரை, தெலுங்கானாவின் ஐதராபாத்தில் உள்ள கைரதாபாத்தில் வசித்தார். இவரது மனைவி 2019 ஆண்டின் ஆரம்பத்தில் இறந்தார்.  

சிறுவயதிலிருந்தே ஜெய்ராம் ஜவஹர்லால் நேருவால் பெரிதும் ஈர்க்கப்பட்டார். நேருவின் நவீன வாழ்க்கை அணுகுமுறை, பாரம்பரிய சமூகத்தில் மாற்றத்தை கொண்டு வருவது, மதம், ஆண்கள் மற்றும் குடிமை விடயங்களில் அவரது தாராளவாத, மனிதநேய, பகுத்தறிவு அணுகுமுறை ஆகியவற்றால் ஈர்க்கப்பட்டார். ரவீந்திரநாத் தாகூரின் கருத்துக்களையும் ஆழமாகப் படித்திருக்கிறார்.  

## கல்வி
ஜெய்ராம் 1961-1963 இல் ராஞ்சியில் உள்ள செயின்ட் சேவியர் பள்ளியில் 3 முதல் 5 ஆம் வகுப்பு வரை பயின்றார். பவுல் சாமுவேல்சனின் (1970 இல் நோபல் பரிசு பெற்ற அமெரிக்க பொருளாதார நிபுணர்) மக்கள் தொகை மற்றும் வளர்ச்சி பற்றிய கருத்துக்கள் பொருளாதாரம் மற்றும் வாழ்க்கையின் பெரிய பிரச்சினைகளைப் பற்றி இவரைச் சிந்திக்க வைத்தது. மேலும் இவருக்கு 17 வயதாக இருந்தபோது, 1971 இல், குன்னர் மிர்டலின் (1974 இல் நோபல் பரிசை வென்ற சுவீடியப் பொருளாதார நிபுணர்) ஆரம்பகால புத்தகங்களில் ஒன்றான *ஏசியன் டிராமாவைப்* படித்து அவருக்கு கடிதம் எழுதினார். மிர்டால்,தொடர்பில் இருங்கள் என்று இவருக்குப் பதில் அளித்தார். இந்தியாவின் வளர்ச்சித் திட்டமிடல் பற்றிய ஜெயராமின் புரிதலில் *ஆசிய ஏசியன் டிராமாவின்* தாக்கம் இருந்தது.  

1990 ஆம் ஆண்டில், வி.பி.சிங் அரசாங்கத்தின் "சிறப்புப் பணியில்" அதிகாரியாகப் பணியாற்றினார். 1990இல் இந்தியாவின் சர்வதேச வர்த்தக முகமைகளை மறுசீரமைத்தார். 1991 ஆம் ஆண்டு நரசிம்மராவ் நிர்வாகத்தில் மன்மோகன் சிங்கின் நிதியமைச்சகத்தில் பணியாற்றினார்.  

**2000-2002** வரை, ஜெய்ராம் துணைத் தலைவராகவும், மாநில திட்ட வாரியம், கர்நாடக அரசு மற்றும் ஆந்திரப் பிரதேசத்தின் பொருளாதார ஆலோசனைக் குழுவிலும் பணியாற்றினார். மத்திய மின் அமைச்சகத்தின் முக்கிய நபர்கள் குழு மற்றும் பிற முக்கிய அரசாங்க குழுக்களிலும் பணியாற்றினார்.
# சுவடி (நிறுவனம்)



**சுவடி** என்பது இலங்கையில் வடக்கே யாழ்ப்பாணத்தில் தலைமைப் பணிமனையைக் கொண்டியங்கும் ஒரு இலாப நோக்கற்ற அமைப்பு ஆகும். அறிவார்ந்த சமூகத்தினைக் கட்டியெழுப்புவதனை முதன்மை இலக்காகக் கொண்டு இவ்வமைப்பு 2010 சூலை 19 இல் நிறுவப்பட்டது. பொதுச்சுகநலத்துறை மேம்பாடு, இளையோர் கல்வி மற்றும் தொழில்வாய்ப்புகளை அதிகரித்தல், காலநிலை மாற்றத்தினைத் தணித்தலும் எதிர்கொள்ளத்தேவையான கட்டமைப்புகளை உருவாக்குதலும் எனப் பல்வேறுபட்ட செயற்பரப்புகளில் சுவடி இயங்கிவருகின்றது.  

## நிறுவனத்தின் தோற்றம்
2009 ஆம் ஆண்டின் இறுதிப் பகுதியில் உள்நாட்டுப் போரால் பாதிக்கப்பட்ட மாணவர்களிற்குக் கல்வி வளங்களைத் தடையின்றிக் கிடைக்கச்செய்ய ஆரம்பிக்கப்பட்ட ’எண்ணிம நூலகச் செயற்திட்டமே’ இந் நிறுவனத்தின் தேவைப்பாட்டினை உணரச் செய்தது. இச் செயற்திட்டம் யாழ்ப்பல்கலைக் கழக மாணவர்கள், சமுக செயற்பாட்டாளர்கள், உயர்தர மாணவர்களிற்குக் கற்பிக்கும் ஆசிரியர்கள் எனப் பலரின் ஆதரவுடன் ஆரம்பிக்கப்பட்ட போதும் பொதுமக்களிடையே எண்ணிம ஆவணங்களைக் கையாளக்கூடிய உபகரணங்கள் பற்றாக்குறையால் பெரிதும் அணுகப்படவில்லை. அறிவார்ந்த சமூகத்தினை உருவாக்குவதை குறிப்பிலக்காகக் கொண்டு பணியாற்றும் ஒரு நிறுவனக்கட்டமைப்பின் தேவை மூன்று தசாப்த உள்நாட்டுப் போரிற்குப் பின்னரான அன்றைய சூழலில் பெரிதும் உணரப்பட்டது.  

## பிரதான பணிகள்
- பொதுச்சுகநலத்துறை மேம்பாடு: காசநோய் விழிப்புணர்வுச் செயற்திட்டம், ஊட்டச்சத்து மிகுந்த உணவு தொடர்பான விழிப்புணர்வு, ஆரோக்கிய யாழ்ப்பாண நகரம்.
- கல்வி மற்றும் தொழில்வாய்ப்பு: ஆங்கில ஆசிரியகளைப் பயிற்றுவித்தல், கூகிள் வகுப்பறைச் செயலி பற்றிய அறிவூட்டல், எண்ணிம கல்வி வளங்கள் மேம்பாடு.
- காலநிலை மாற்றத்தினைத் தணித்தல்: உணவுப் புத்தாக்கக் கூடம் அமைத்தல், வடக்குக் கிழக்கு இயற்கைவழி வேளாண்மை முயற்சிகளிற்கான ஆதரவு.
# இலண்டன் பாதாளத் தொடர்வண்டி வலையமைப்பு


**இலண்டன் பாதாளத் தொடர்வண்டி வலையமைப்பே** உலகின் மிகப்பெரியதும் பழமையானதுமான பாதாளத் தொடர்வண்டி வலையமைப்பு ஆகும். 10 சனவரி 1863 அன்று இச்சேவை தொடங்கப்பட்டது.270 தரிப்பிடங்களை இலண்டன் முழுவதும் கொண்டுள்ள இவ் பாதாளத் தொடர்வண்டி சேவையை தினமும் 3 மில்லியன் இலண்டன் வாசிகள் பயன்படுத்துவதாக அறியப்படுகின்றது.  

ஒய்ஸ்டர் அட்டை எனப்படும் மின்னணுப் பணம் செலுத்தும் அட்டை முறையை இங்கும் பயன்படுத்தலாம்.  

## சேவைகள்
இலண்டன் பாதாளத் தொடர்வண்டி வலையமைப்பு 11 சேவைகளைக்கொண்டுள்ளது. அவை முறையே பார்க்கலூ சேவை, சென்றல் சேவை, சேர்கிள் சேவை, டிஸ்திரிக் சேவை (H)காமசிமித் அன்ட் சிட்டி சேவை, யுபிளி சேவை, மெற்றோபொலிட்டன் சேவை, நொதேர்ன் சேவை, பிக்காடிலி சேவை, விக்ரோரியா சேவை,வாட்டர்லூ அன்ட் சிட்டி சேவை என்பனவாகும்.  

## பாதாள தொடர்வண்டி வலையமைப்பின் வரைபடம்
# ஒய்ஸ்டர் அட்டை

**ஒய்ஸ்டர் அட்டை** என்பது இலண்டனில் பேருந்து, பாதாளத் தொடர்வண்டி வலையமைப்பு, தெருத்தண்டவாளத்தில் ஓடும் டிராம், டொக்லான்ட் இலகுத் தொடருந்து (டீ.எல்.ஆர்) மற்றும் லண்டன் தொடருந்து ஆகியவற்றில் பயணங்களை மேற்கொள்ளப் பயன்படும் மின்னணுப் பணம் செலுத்தும் அட்டையை குறிக்கும்.  

இவ் ஒய்ஸ்டர் அட்டை சூலை 2003 முதல் சில வரம்புகளுக்குட்பட்ட அம்சங்களுடன் பொதுமக்கள் பாவனைக்காக அறிமுகம் செய்யப்பட்டது. தற்போது (சூன் 2010 கணக்கெடுப்பின்படி), 34 மில்லியன்களுக்கும் மேற்பட்டவர்களிடம் பாவனையிலுள்ளது. இவ்வட்டையின் சிறப்பம்சம் என்னவெனில் பொதுவாக போக்குவரத்து சேவைகளுக்காக வசூலிக்கப்படும் கட்டனத்தில் 80 கட்டணத்தையே இதன் மூலம் வசூலிக்கப்படுகிறது.  

ஒய்ஸ்டர் அட்டை மீளப்பயன்படுத்தப்படக் கூடியது. அதன் செயற்பாட்டை இணையத்தினூடாகச் செய்யலாம். மேலும் அதில் உங்கள் வரவில் உள்ள பருவகாலச் சீட்டையும் பயணம் செய்யப் பணம் செலுத்தும் வசதியையும் பாதுகாத்து வைத்துக் கொள்ளலாம்.  

### ஒய்ஸ்டர் அட்டை பாவனை
பயணம் செய்யும்போது சரியான கட்டணத்தைச் செலுத்துவதை உறுதி செய்ய, நீங்கள் எப்போதும் பயணத் தொடக்கத்தில் மஞ்சள் வாசிப்புப் பொறியில் தொட்டு உள்நுழைந்து பயண முடிவில் தொட்டு வெளியேற வேண்டும். அவ்வாறு செய்யாவிடில் உங்களிடம் கூடியபட்ச காசுக்கட்டணம் அறவிடப்படும். பேருந்துகளைப் பொறுத்தவரை, ஏறும்போது தொடவேண்டும். டிராம்களில் ஏறுமுன் டிராம் தரிப்பு மேடையில் உள்ள மஞ்சள் வாசிப்புப் பொறியில் தொடவேண்டும். ஆனால் இரு விடயங்களிலும் பயண முடிவில் தொட்டு வெளியேறலாகாது.  

உங்கள் ஒய்ஸ்டர் அட்டையை மஞ்சள் வாசிப்புப் பொறியில் வைத்துத் தொடும்போது ஒரு ‘பீப்’ ஒலியுடன் பச்சை வெளிச்சம் வந்தால் உங்கள் அட்டை பயணத்துக்கு ஏற்றுக்கொள்ளப்பட்டு விட்டதென்று அர்த்தமாகும். இரண்டு ‘பீப்’ ஒலியுடன் சிவப்பு வெளிச்சம் வந்தால் உங்கள் ஒய்ஸ்டர் அட்டை நிராகரிக்கப்பட்டு விட்டதென்று அர்த்தமாகும். உங்கள் ஒய்ஸ்டர் அட்டை பயணத்துக்கு ஏற்றுக்கொள்ளப்படும் வரை அல்லது உங்கள் பயணத்துக்கு  
வேறாகக் கட்டணம் செலுத்தும் வரை நீங்கள் மேற்கொண்டு செல்லலாகாது.  

இவ் அட்டையை இலண்டன் பாதாளத் தொடர்வண்டி வலையமைப்பின் 11 சேவைகளான பார்க்கலூ சேவை, சென்றல் சேவை, சேர்கிள் சேவை, டிஸ்திரிக் சேவை ஹாமசிமித் அன்ட் சிட்டி சேவை, யுபிளி சேவை, மெற்றோபொலிட்டன் சேவை, நொதேர்ன் சேவை, பிக்காடிலி சேவை, விக்ரோரியா சேவை, வாட்டர்லூ அன்ட் சிட்டி சேவை என்பனவற்றிலும் தேசிய புகையிரத சேவை புகையிரதங்களிலும் டீ.எல்.ஆர் எனப்படும் இரயில் சேவையிலும் பேரூந்துகளிலும் டிராம் வண்டிகளிலும், இலண்டன் படகு சேவைகளிலும் பயன்படுத்தலாம்.  

## வெளியிணைப்புகள்
Transport for London லண்டனுக்கான போக்குவரத்து நிறுவனம்
# செஃப்பீல்ட் பல்கலைக்கழகம்


**செஃப்பீல்ட் பல்கலைக்கழகம்** இங்கிலாந்தின் தென் யார்க்சையரில் செஃப்பீல்ட் நகரில் அமைந்துள்ள ஓர் முன்னணி ஆராய்ச்சிப் பல்கலைக்கழகமாகும். உலகின் முதல் 100 பல்கலைக்கழகங்களின் தரவரிசையில் 40வது இடத்தில் உள்ள இந்தப் பல்கலைக்கழகம், பிரித்தானிய மற்றும் ஐரோப்பிய பல்கலைக்கழகங்களில் முதல் 20 இடங்களுக்குள் இருந்து வருகிறது . இந்தப் பல்கலைக்கழகத்திலிருந்து ஐந்து பேர் நோபல் பரிசு பெற்றுள்ளனர். சிவப்புச் செங்கல் பல்கலைக்கழகங்கள் என்று அழைக்கப்படும் சிறப்புக் கல்வியகங்களின் பட்டியலில் துவக்கத்திலிருந்தே இருந்து வரும் செஃப்பீல்ட் பல்கலைக்கழகம் ஐக்கிய இராச்சியத்தின் மிகப்பெரும் பல்கலைக்கழகங்களில் 18வது இடத்தில் உள்ளது..
# தக்சசீலா



**தட்சசீலம்** (சமசுகிருதம்- तक्षशिला) ,(உருது - ٹیکسلا) அல்லது **தக்சீலா** பாக்கிஸ்தானில் உள்ள பஞ்சாப் மாநிலத்தில் அமைந்துள்ள ஓர் முக்கிய தொல்லியல் சார்ந்த இடமாகும். தக்சீலா இசுலாமாபாத் தலைநகரப் பகுதி மற்றும் ராவல்பிண்டியின் வடமேற்கே தொலைவில் பெரும் தலைநெடுஞ்சாலையினை அடுத்து உள்ளது.  

தக்சீலா கடல் மட்டத்திலிருந்து உயரத்தில் உள்ளது. இதனருகில் உலகப் பாரம்பரியக் களமாக அறிவிக்கப்பட்ட ஜௌலியன் விகாரை உள்ளது. இங்கு பௌத்தர்களின் தட்சசீலப் பல்கலைக் கழகம் இருந்தது.  

இது தொன்மையான காந்தார நாட்டின் தலைநகரமாக விளங்கியது. *தக்சசீலா *என்றழைக்கப்பட்ட நகரின் அழிவுகளை காண முடிகிறது. இந்து மற்றும் புத்த சமயத்தினருக்கு மிகவும் போற்றப்படும் நகராகும். தக்சசீலா என்ற பெயர் இராமனின் தமையன் பரதனின் மகன் தக்சனின் பெயரையொட்டி வந்ததாகக் கூறப்படுகிறது.  

இங்கு உலகின் மிகத் தொன்மையான பல்கலைக்கழகம் இயங்கியதாக வரலாற்றாளர்கள் நம்புகிறார்கள். இது கி.பி 400 வரையும் நீடித்ததாகவும் கூறப்படுகிறது.  

வரலாற்றில், தக்சசீலா மூன்று முதன்மை வணிக வழிகளின் சந்திப்பில் இருந்துள்ளது:  

1. உத்தரபாதை, "வடக்குச் சாலை" - பின்னாளில் GT சாலையாக உருமாறிய இராசபாட்டை - காந்தார நாட்டையும் கிழக்கில் கங்கைச் சமவெளியில் அமைந்த மகத நாட்டின் பாடலிபுத்திரத்தையும் இணைத்தது.  

2. வடமேற்கு சாலை பாக்ட்ரியா, கபிசா மற்றும் புஷ்கலாவதி வழியே சென்றது.  

3. சிந்து பாதை காஷ்மீர் மற்றும் மத்திய ஆசியாவிலிருந்து ஸ்ரீநகர், மனேசெரா,அரிப்பூர் வழியே குஞ்செராப் கணவாய் மூலமாக சீனத்திற்கும் தெற்கே இந்தியப் பெருங்கடலுக்கும் அமைந்திருந்தது. தற்போதைய காரகோரம் நெடுஞ்சாலையை இப்பாதை அன்றே உள்ளடக்கியிருந்தது.  

1980ஆம் ஆண்டு, யுனெசுகோ தக்சீலாவை உலக பாரம்பரியக் களம் என அறிவித்தது. பாக்கிஸ்தானில் முதல் இடங்களில் உள்ள சுற்றுலா மையங்களில் தக்சீலா இருப்பதாக *த கார்டியன்* கணித்துள்ளது.  
## அலெக்சாண்டரின் படையெடுப்பின் போது

கிமு 327ல்பேரரசர் அலெக்சாந்தர் இந்தியாவின் மீது படையெத்த போது முதலில் தக்சசீல நகரத்தை முற்றுகையிட்டார். தக்சசீலா மன்னர் அம்பி, அலெக்சாண்டருக்கு யானைகள், குதிரைகள், காளைகளை அன்பளிப்பாக வழங்கி சமாதானம் செய்து கொண்டார்.  

## தட்சசீல நகரத் தொல்பொருட்கள்

## இதனையும் காண்க
- ஜௌலியன் விகாரை
- தட்சசீலப் பல்கலைக் கழகம்
# ஆப்பிரிக்காவில் உள்ள இனக்குழுக்கள்

**ஆப்பிரிக்காவில் உள்ள இனக்குழுக்கள்** என்னும்போது அது ஆப்பிரிக்கக் கண்டத்தில் வாழுகின்ற பல்வேறு இனக்குழுக்களைக் குறிக்கின்றது. ஆப்பிரிக்காவில் நூற்றுக்கணக்கான இனக்குழுக்கள் வாழுகின்றன. பொதுவாக இவை ஒவ்வொன்றும் தமக்கெனத் தனியான ஒரு மொழியை அல்லது மொழியொன்றின் தனியான வட்டார வழக்கைக் கொண்டவையாகவும், தனியான பண்பாட்டைச் சார்ந்தவையாகவும் காணப்படுகின்றன.  

## பட்டியல்

### நடு ஆப்பிரிக்கா
- சேவா (Cewa)
- சோக்வே (Chokwe)
- கண்டா (Ganda)
- காங்கோ (Kongo)
- லிங்காலா (Lingala)
- லூபா (Luba)
- இம்புண்டு (Mbundu)
- சாண்டே (Zande)
- ஓவிம்புண்டு (Ovimbundu)
- துவா (Twa)

### கிழக்கு ஆப்பிரிக்கா
- அலூர் (Alur)
- பங்காண்டா (Baganda)
- புசோகா (Busoga)
- ஊட்டு (Hutu)
- கம்பா (Kamba)
- காலெஞ்சின் (Kalenjin)
- கிக்கியூ (Kikuyu)
- குவாலே (Kwale)
- லுவோ (Luo)
- லுகியா (Luhya)
- மசாய் (Maasai)
- மாக்கோண்டே (Makonde)
- சாம்புரு (Samburu)
- துத்சி (Tutsi)
- சுவாகிலி (Swahili)

### ஆப்பிரிக்காவின் கொம்புப் பகுதி
- அஃபார் (Afar)
- ஆகாவ் (Agaw)
- ஆம்காரா (Amhara)
- பேஜா (Beja)
- குராஜ் (Gurage)
- ஒரோமோ (Oromo)
- சாகோ (Saho)
- சோமாலி (Somali)
- திக்ராய் (Tigray)
- திக்ரே (Tigre)

### வட ஆப்பிரிக்கா
- எகிப்தியர் (Egyptians)
- பெர்பர் (Berbers)
- டிங்கா (Dinka)
- நூபியர் (Nubians)

### தெற்கு ஆப்பிரிக்கா
- ஆப்பிரிக்கானர் (Afrikaner)
- சான் (San)
- ஆம்போ (Ambo)
- பெம்பா (Bemba)
- எரேரோ (Herero)
- இம்பா (Himba)
- கோய் கோய் (Khoi Khoi)
- மாக்குவா இனக்குழு (Makua)
- நிடெபெலே (Ndebele)
- சோனா (Shona)
- சுவாசி (Swazi)
- வெண்டா (Venda)
- சோசா (Xhosa)
- சூலு (Zulu)

### மேற்கு ஆப்பிரிக்கா
- ஆக்கான் (Akan)
- அக்கு (Aku)
- அசாந்தி (Ashanti)
- அசுவா (Asua)
- பம்பாரா (Bambara)
- பசா (Basaa)
- பினி (Bini)
- எஃபிக் (Efik)
- எக்கெட் (Eket)
- எவே (Ewe)
- எவொண்டோ (Ewondo)
- ஃபாண்டி (Fanti)
- ஃபுலானி (Fulani)
- கா (Ga)
- குவாரி (Gwari)
- அவுசா (Hausa)
- இக்போ (Igbo)
- இசான் (Ishan)
- இசாவ் (Ijaw)
- சோலா (Jola)
- மாண்டின்கா (Mandinka)
- மார்க்கா (Marka)
- மேட்டா (Meta)
- மெண்டே (Mende)
- சோங்காய் (Songhai)
- திவ் (Tiv)
- உர்கோபோ (Urhobo)
- வோலொஃப் (Wolof)
- யொரூபா (Yoruba)
# படிமம்:Roadevol.svg.png

## சுருக்கம்
based on  
Legend:  
**A**: Major cultural currents of the prehistorical period, based on archaeological studies.  
**B**: Pre-Mauryan Indian routes based on Buddhist sources  
**C**: Mauryan network, according to Greek sources and archaeological studies.  
**D**: Trade routes at the beginning of the Christian era, based on literary sources.  
**E**: The Indian "Z"  
## அனுமதி:
# சேவா இனக்குழு

**சேவா இனக்குழு** நடு/தெற்கு ஆப்பிரிக்கப் பகுதியைச் சேர்ந்த ஒரு மக்கள் இனம். இவர்கள் தம்மைச் சூழவுள்ள இனக்குழுக்களோடு நெருங்கிய தொடர்பு கொண்டவர்கள். சிறப்பாக, தும்புக்கா இனக்குழுவுடனும், நிசெங்கா இனக்குழுவுடனும் இவர்களுக்கு நெருங்கிய உறவு உண்டு. வரலாற்று அடிப்படையில் பெம்பா இனக்குழுவினருடனும் இவர்களுக்கு உறவுண்டு. இவ்விரு இனத்தவரினதும் மூலம் காங்கோ சனநாயகக் குடியரசு ஆகும். நிசெங்கா, தும்புக்கா ஆகிய இன மக்களுடையத்தைப் போலவே சேவா இனக்குழுவினருடைய நிலப் பகுதிகளில் பெரும்பகுதி நிகோனி இனத்தவரின் செல்வாக்கின் கீழ் உள்ளது. *சேவா* என்னும் பெயருக்கு மாற்றாக *நியஞ்சா* என்னும் பெயரும் இவ்வினக் குழுவினருக்கு வழங்கி வருகிறது. இவர்கள் சிச்சேவா என்னும் மொழியைப் பேசுகிறார்கள். தும்புக்கா, செங்கா, நிசெங்கா மாங்காஞ்சா ஆகிய இன மக்களைப் போலவே சேவா இனக்குழுவினரும் பண்டைக்கால மராவி (மலாவி) மக்களில் எஞ்சிய பிரிவினர் ஆவர்.  

சேவா இனத்தவரில் இரண்டு பெரிய குலங்கள் உள்ளன. அவை பிகிரி, பண்டா என்பன. பிகிரி குலத்தவர் அரசர்களுடனும், உயர் குடியினருடனும் தொடர்பு கொண்டவர்கள். *பண்டா* குலம் நோய் தீர்ப்போர், மத குருக்கள் போன்றோரை உள்ளடக்கியது.
# சோக்வே இனக்குழு



**சோக்வே இனக்குழு** நடு ஆப்பிரிக்காவில் வாழும் ஒரு இனக்குழு ஆகும். இவர்கள் முபுண்டு, முபுட்டி பிக்மிக்களின் வழிவந்தவர்களாகக் கருதப்படுகின்றது. பெரிய அளவிலான சோக்வே குழுக்கள் தற்போது அங்கோலா, சாம்பியா, காங்கோ சனநாயகக் குடியரசு ஆகிய நாடுகளில் வாழுகின்றனர். இவர்கள் பாண்டு குடும்ப மொழிகளுள் ஒன்றாகிய சோக்வே என்னும் மொழியைப் பேசுகின்றனர். இவர்களில் பெரும்பாலோர் தாம் வாழும் நாடுகளின் அலுவல் மொழிகளையும் பேச வல்லவர்களாக உள்ளனர். இதன்படி சாம்பியாவில் வாழும் சோக்வேக்களில் பலர் ஆங்கில மொழியையும், காங்கோ சனநாயகக் குடியரசில் வாழ்வோர் பிரெஞ்சு மொழியையும், அங்கோலாவில் இருப்போர் போத்துக்கேய மொழியையும் முதல் அல்லது இரண்டாம் மொழியாகப் பயன்படுத்துகின்றனர்.
# மணிவாசகர் பதிப்பகம்



**மணிவாசகர் பதிப்பகம்**, சென்னையில் அமைந்துள்ள நூல் வெளியீட்டு நிறுவனங்களில் ஒன்று. இப்பதிப்பகம் மொழிக் கொள்கை, வெளியீட்டுக் கொள்கை, விலைக்கொள்கை என்கிற மூன்றின் அடிப்படையில் இயங்கி வருகிறது. இப்பதிப்பகத்தைப் முனைவர் ச. மெய்யப்பன் என்பவர் நிறுவினார். இப்பதிப்பகம் வெளியிட்டுள்ள பல நூல்கள் பரிசுகளைப் பெற்றுள்ளன என்பது குறிப்பிடத்தக்கது.  

## சிறப்புகள்

மணிவாசகர் பதிப்பகத்தின் சிறப்புகளாகக் கீழ்க்காணும் தகவல்கள் குறிப்பிடப்படுகின்றன.  

- மணிவாசகர் பதிப்பகம் இதுவரை 2500 நூல்களை வெளியிட்டிருக்கிறது. இதில் 300 நூல்கள் அரிய ஆய்வு நூல்களாகும். இப்பதிப்பகத்தின் 75 நூல்கள் பல்கலைக்கழகங்களில் பாடநூல்களாக வைக்கப்பட்டிருக்கின்றன. 75 நூல்கள் பல்வேறு பரிசுகளைப் பெற்றிருக்கின்றன.

- துணைவேந்தர்கள், அறிஞர்கள், சிந்தனையாளர்கள், பேராசிரியர்கள் போன்ற பலர் இப்பதிப்பகம் வெளியிட்டுள்ள நூல்களின் ஆசிரியர்கள்.

- 300க்கும் அதிகமான புதிய நூலாசிரியர்களை இப்பதிப்பகம் அறிமுகம் செய்துள்ளது.

- இப்பதிப்பகத்தின் பெருந்திட்டத்தில் நகரத்தார் கலைக்களஞ்சியம், சங்க இலக்கியக் கலைக்களஞ்சியம், சங்க இலக்கியத் தொன்மக் கலைக்களஞ்சியம் போன்றவைகளை வெளியிட்டுள்ளன.

- ஆங்கிலம், இந்தி, கன்னடம், தெலுங்கு, மலையாளம் ஆகிய ஐந்து மொழிகளில் நூல்களை வெளியிட்டு வருகிறது.

- இப்பதிப்பகம் நூற்றுக்கும் மேற்பட்ட நிறுவனங்களுக்கு 20 ஆயிரத்துக்கும் அதிகமான நூல்களை நன்கொடையாக வழங்கியுள்ளது.
# காங்கோ இனக்குழு

**காங்கோ இனக்குழு** என்பது பாண்டு இனத்தைச் சேர்ந்த ஒரு இனக்குழு ஆகும். இவர்கள் ஆப்பிரிக்காவின் அத்திலாந்திக் கடலோரம் காங்கோ சனநாயகக் குடியரசில் உள்ள பொயிண்டே நொய்ரே என்னும் இடத்தில் இருந்து, அங்கோலாவில் உள்ள லுவாண்டா வரையான பகுதிகளில் வாழ்கின்றனர். 20 ஆம் நூற்றாண்டின் இறுதிப் பகுதியில் இவர்களது எண்ணிக்கை 10,220,000 ஆக இருந்தது. கிகாங்கோ மொழியில் இவ்வினத்தை பன்மையில் *பெசிகாங்கோ* என்றும் ஒருமையில் *முவிசிகாங்கோ* என்றும் குறிப்பிடுகின்றனர்.  

இவர்களில் பெரும்பாலோர் கிகாங்கோ மொழியைப் பேசுகின்றனர். இம் மொழி பல வட்டார வழக்குகளாகப் பிரிந்து காணப்படுகின்றது. சில வட்டார வழக்குகளிடையே புரிந்து கொள்ளக்கூடிய தன்மை மிகவும் குறைவு. அங்கோலாவில் வாழும் இம்மக்கள், எறத்தாழ அனைவருமே போத்துக்கேய மொழியைப் பேசுகின்றனர். இவர்களில் சிலருக்கு இம்மொழி முதல்மொழியாகவும் ஏனையோருக்கு இரண்டாம் மொழியாகவும் உள்ளது. இதுபோலவே காங்கோவிலும், காங்கோ சனநாயகக் குடியரசிலும் வாழ்வோர் பிரஞ்சு மொழியைப் பேசுகிறார்கள். இவ்வினக்குழுவினரில் சிலர் மேற்குக் காங்கோவின் பொது மொழியாகிய லிங்காலா மொழியை அல்லது கித்துபா என அழைக்கப்படும் கிகாங்கோ யா லேட்டா பேசுகின்றனர். *கிகாங்கோ யா லேட்டா* என்பது கிகாங்கோ மொழியின் ஒரு கிரியோல் வடிவம் ஆகும்.
# கல்முனை


**கல்முனை** (*Kalmunai*) இலங்கையின் கிழக்கு மாகாணத்திலுள்ள அம்பாறை மாவட்டத்தில் அமைந்துள்ள கரையோர நகரங்களுள் ஒன்று. இதன் கிழக்கே வங்காள விரிகுடாவையும் வடக்கே பெரியநீலாவணையையும் தெற்கே காரைதீவையும் எல்லையாகக் கொண்டது. கல்முனையில் தமிழர், சிங்களவர்,முஸ்லிம், பறங்கியர் என நான்கு இன மக்களும் வாழ்கின்றனர். அதன் மொத்த மக்கள்தொகை 2011 இல் கணக்கிடப்பட்டதன் படி 1,06,780 ஆகும். கல்முனை தேர்தல் தொகுதி அம்பாறை தேர்தல் மாவட்டத்தில் உள்ளடக்கப்பட்டுள்ளது.  

## பிரதேசங்கள்
கல்முனை பிரதேசத்தில் 8 ஊர்களை உள்ளடக்கியது.  
1. கல்முனை
1. கல்முனைக்குடி
1. பாண்டிருப்பு
1. நற்பிட்டிமுனை
1. சேனைக்குடியிருப்பு
1. துறைவந்தியமேடு
1. பெரியநீலாவனை
1. மருதமுனை

கல்முனை மாநகரம் (தளவட்டுவான் சந்தி தொடக்கம் தரவைப் பிள்ளையார் கோயில் வீதி வரை ஆகும்.  

## நிருவாக அமைப்பு

### பிரதேச செயலாளர் பிரிவுகள்
- கல்முனை பிரதேச செயலகம்
  - கல்­முனை தெற்கு பிரதேச செயலகப் பிரிவு
  - கல்முனை வடக்கு பிரதேச செயலகப் பிரிவு
- சாய்ந்தமருது பிரதேச செயலகம்

### கல்முனை மாநகர சபை
2018 கலப்பு தேர்தல் மூலம் 41 உறுப்பினர்களைத் தெரிவு செய்வதற்கான கல்முனை மாநகர சபைத் தேர்தலில் ஐக்கிய தேசியக் கட்சி (முஸ்லிம் காங்கிரஸ்) 12 ஆசனங்களையும், சாய்ந்தமருது சுயேச்சைக் குழு (இல 3) 9 ஆசனங்களையும், தமிழ்த் தேசியக் கூட்டமைப்பு 7 ஆசனங்களையும், அகில இலங்கை மக்கள் காங்கிரஸ் 5ஆசனங்களையும், தமிழர் விடுதலைக் கூட்டணி 3 ஆசனங்களையும், ஏனைய நல்லாட்சிக்கான தேசிய முன்னணி, தேசிய காங்கிரஸ், சுயேச்சைக் குழுக்கள் 1, 2 என்பன தலா ஒவ்வொரு ஆசனங்ளையும் பெற்றிருந்தன.  

கல்முனை நகர பகுதியான கல்முனை 12ம் வட்டாரம் மற்றும் 11ம் வட்டாரம் ஆகியவற்றில் தமிழ் தேசிய கூட்டமைப்பு அமோக வெற்றி ஈட்டியது. இலங்கை முஸ்லிம் காங்கிரஸ் (ஐதேக) கல்முனை நகர முதல்வர் பதவியையும் தமிழர் விடுதலைக் கூட்டணி பிரதி மேயர் பதவியையும் பகிர்ந்து சபையை ஆட்சி அமைத்தனர்.  

## மக்கள் தொகை
தொகை மதிப்பீடு மற்றும் புள்ளிவிபரத் திணைக்களத்தின் 2011 தரவுகளின் படி, கல்முனை மாநகரத்தின் மக்கள்தொகை வருமாறு:  
| பிரதேச செயலகப் பிரிவு | குடும்பங்களின் எண்ணிக்கை | வாக்காளர் எண்ணிக்கை | சிங்களவர் | இலங்கைத் தமிழர் | இந்தியத் தமிழர் | இலங்கை சோனகர் | பரங்கியர் | மொத்தம் |
| --- | --- | --- | --- | --- | --- | --- | --- | --- |
| கல்முனை பிரதேச செயலகம் | 10,459 | 29,094 | 124 | 66 | 08 | 44,306 | 5 | 44,509 |
| கல்முனை வடக்கு பிரதேச செயலகம் (தமிழ்) | 7,533 | 20,099 | 231 | 26,564 | 50 | 2,376 | 492 | 29.713 |
| சாய்ந்தமருது பிரதேச செயலகம் | 6,087 | 16,936 | 05 | 17 | 25,389 | 01 | 25,412 | } |

மூலம்: சனத்­தொகை மற்றும் வீடு­க­ளுக்­கான புள்­ளி­வி­பரம் -2011  

## முக்கியத்துவம்
கல்முனை 2004 ம் ஆண்டு ஆழிப்பேரலையால் நேரடியாகத் தாக்கப்பட்டு உயிரழிவுகளையும், பல மில்லியன் ரூபாய் பெறுமதியான பொருட்சேதங்களையும் எதிர் கொண்டது.
# தொட்டிப்பால் பகவதி கோவில்

**தொட்டிப்பால் பகவதி கோவில்** கேரள மாநிலத்திலுள்ள திரிச்சூர் (த்ரிஸ்ஸூர்) மாவட்டத்தில் அமைந்துள்ளது. அது புதுக்காடில் இருந்து இரிஞ்சாலக்குடாவிற்குப் (ഇരിഞ്ഞാലക്കുട) போகும் வழியிலுள்ள தேசிய நெடுஞ்சாலையில், குருமாலி என்றார் இடத்திலிருந்து 3 கிலோமீட்டர் தொலைவில் உள்ளது.  

பரசுராமரால் பிரதிஷ்டை செய்யப்பட 108 தேவி கோவிலகளில் இது ஒன்றாகும். இந்தக் கோவில் தொட்டிப்பால் பகல்பூரம் திருவிழாவிற்கு பெயர் போனதாகும். ஆறாட்டுபுழா சாஸ்தாவின் சகோதரியாக இந்தக் கோவிலின் இறைவி கருதப்படுகிறாள். இந்தக் கோவிலானது திப்பு சுல்தானின் ஆட்சிக்காலத்தில் அழிக்கப்பட்டு பல நூற்றாண்டுகளுக்கு ஆதரவின்றி பராமரிக்கப்படாமல் இருந்துவந்தது.  
19 ஆவது நூற்றாண்டின் பிற்பகுதியில் இந்தக் கோவில் புனர்நிர்மாணம் செய்யப்பட்டது.  

இறைவி தொட்டிபாலம்மையார் மிகவும் கனிந்த மனம் கொண்டவளாகவும் [2] மற்றும் தன்னை நாடிவரும் பக்தர்களுக்கு தமது வாழ்க்கையில் ஏற்படும் கஷடப்பாடுகளில் இருந்து மீளவும் மேலும் அவற்றை எதிர்கொண்டு வெற்றி காணவும் மனோபலம் தந்து அருளுவதற்காக பக்தர்கள் இங்கே வந்து அம்மனை வழிபடுகின்றனர்[3].  

இந்தக் கோவிலுக்கு அருகாமையில் தொட்டிப்பால் மஹா விஷ்ணு கோவிலும் நிலை கொண்டுள்ளது. இந்த மிகவும் அமைதியுடன் காணப்படும் தொட்டிப்பால் கிராமம் அங்கு அமைந்திருக்கும் தொட்டிப்பால் அம்மையார் மற்றும் தேவரான மஹா விஷ்ணுவின் அருளால் இயற்கை வண்ணம் செழிந்ததாகவும், மனதிற்கு ஆறுதலும் சமாதானமும் அளிப்பதாகவும் அமைந்துள்ளது.[4]
# அறவழி தன்முனைப்பாக்கம்

**அறவழி தன்முனைப்பாக்கம்** என்பது ஒருவர் தனது நலத்துக்காக, நன்மைக்காக செயற்படுவதே அறமாகும் எனும் ஒரு மெய்யியல் நிலைப்பாடு ஆகும். ஒருவர் தனது இலாபத்துக்காகச் செயற்பட்டால், அவர் நல்வழியில் செயற்படுகிறார் என்றும், அந்த நடவடிக்கை சரியானது என்றும் இந்த கொள்கை கூறுகிறது.  

## தன்னலம் என்றால் என்ன
இன்பம் தருவதே நலம் என்றும், நல் வாழ்க்கை நலம், அதிகாரம் அறிவு அல்லது ஆத்மீக நலம் என்றும் தன்னலம் என்பது தொடர்பாக வெவ்வேறு கருத்துக்கள் உண்டு.  

## விருப்பப்படி செய்யலாமா
அறவழி தன்முனைப்பாக்கம் ஒருவர் தாம் விரும்பவதையே எப்போதும் செய்ய வேண்டும் என்று கூறவில்லை. ஒருவருக்கு சொட்டுத் தேன் விருப்பமாக இருக்கலாம், ஆனால் அது அவர் உடல் நலனுக்கு கேடாக இருக்கும். ஒருவருக்கு காலை நித்திரை கொள்வது விருப்பமாக இருக்கலாம், அதனால் அவர் வேலை கெடலாம். பிறருக்கு ஒருபோது ஒத்துழைக்காமல் விட்டால், தேவைப்படும் போது அவர்கள் உங்களுக்கு உதவ மாட்டார்கள். எனவே குறுகிய காலத்தில் இன்பத்தை தேடி செயற்படுவது, ஒருவருடைய நெடுங்கால நலத்துக்கு தீங்காக அமையலாம்.
# மக்சு இசுரேனர்



**மக்சு இசுரேனர்** அல்லது **மேக்ஸ் ஸ்டிர்னர்** (*Max Stirner*) என்று பரவலாக அறியப்பட்ட **யொகான் காஸ்பர் ஷ்மிட்** (Johann Kaspar Schmidt, ஒக்டோபர் 25, 1806 - சூன் 26, 1856) ஒரு யேர்மன் மெய்யியலாளர். தனிமனித்தத்துவம், இருத்தலியல், அழிவியம், ஒழுங்கின்மை, அரசின்மை போன்ற கோட்பாடுகளில் இவரின் தாக்கம் முக்கியமானது. இவர் அரசு, சமயம், சட்டம், கல்வி பொருளாதார முறைமைகள் என எல்லாவற்றையும் விமர்சிக்கிறார். இவற்றுக்கப்பால் இருக்கும் தனிமனிதர்களைப் நோக்கி இவரது சிந்தனைகள் அமைகின்றன.  

## சிந்தனைகள்
# தமிழ் பில்லியனெயர்கள்



தமிழ் பின்புலத்தை உடைய, ஒரு பில்லியன் அமெரிக்க டொலர்களுக்கு மேல் பெறுமதியான நபர்கள் **தமிழ் பில்லியனெயர்கள்** ஆவர்.  

## இந்தியா
- சிவ நாடார் - தகவல் தொழில்நுட்பம்
- கலாநிதி மாறன் - ஊடகத்துறை -

## மலேசியா
- த. ஆனந்தகிருஷ்ணன் - தொலைத் தொடர்பு
- ஞானலிங்கம் - போக்குவரத்து - துறைமுகம் (G. Gnanalingam) -

## ஐக்கிய அமெரிக்கா
- ராச் ராசரத்தினம் (Raj Rajaratnam) - முதலீடு
# இந்தியாவில் போக்குவரத்து


சுதந்திர இந்தியாவில் போக்குவரத்தானது தேசிய பொருளாதாரத்தில் முக்கியப் பங்கு வகிக்கிறது . 3,287,240 ச.கி.மீ. நிலப்பரப்பு கொண்ட இந்தியாவில் கணக்கிடப்பட்ட 1,028,737,436 மக்கள் வாழ்கின்றதினால் போக்குவரத்து தேவையானதாகவும் , வசதியானதாகவும் இருக்கிறது . 1990 களில் இந்தியாவில் நிதி நெருக்கடி ஏற்பட்டதினால் அடிப்படி வசதிகளின் முன்னேற்றம் நாடெங்கும் வேகமாக வளர்ந்து . இன்று நிலம் , நீர் , ஆகாயம் என்று எல்லா வழியிலும் போக்குவரத்து நன்கு செயல் படுகிறது . ஆனால் மொத்த உள்நாட்டு உற்பத்தி குறைவாக உள்ளது இந்தியாவில் போக்குவரத்தை அடைவது அனைத்து இடங்களிலும் சரிசமமாக இல்லை என்பதை உணர்த்தியது . இரு சக்கர வாகனமானது வெறும் பத்து விழுக்காடு ( அதாவது 102,873,744 மக்கள் ) குடும்பத்தினர்களே சொந்தமாக கொண்டிருந்தது . சீருந்துகள் கொண்டவர்கள் பணம்படைத்தவர்களான 0.7 விழுக்காடு (அதாவது 7,201,163 மக்கள் ) குடும்பத்தினர்களே வைத்திருந்தனர் . பொது போக்குவரத்து இந்தியாவில் முன்னனி போக்குவரத்து நிறுவனமாக இருக்கிறது .மேலும் இதுவே அதிகம் பயன்படுத்தப் படுவதாக உள்ளது . ஒரு வருடத்தின் சராசரி உலக போக்குவரத்தான 6 பில்லியன் பயணிகள் மற்றும் 350 மில்லியன் டன் சரக்குகளில் இந்தியாவின் தொடர்வண்டி போக்குவரத்து மிக நீளமானதாகவும் , நான்காவது அதிபயன்பாட்டு தளமாகவும் இருக்கிறது .  

இந்தியாவின் போக்குவரத்தில் முன்னேற்றங்கள் பலவாக இருந்தாலும் கூட காலங்கடந்த அடிப்படை வசதிகளினால் இன்னும் பல்வேறு இடையூறுகளை சந்தித்து வருகிறது . இதனால் வருடம் தோறும எப்படியாவது பத்து விழுக்காடுகள் போக்குவரத்து பற்றாக்குறை ஏற்படுகிறது . கோல்ட்மன் சாச்ஸ் இன் கணக்குப்படி , பதினொன்றாம் ஐந்து வருட திட்டத்திற்கு இந்தியா 500 பில்லியன் டாலர்கள் பொருளாதார வளர்ச்சிகளுக்காகவும் அடுத்த கட்டமாக அடிப்படை வசதிகளை உருவாக்கும் செயற்றிட்டத்திற்காக 1.7 ட்ரில்லியன் டாலர்களையும் செலவிடவேண்டும் என்று குறிப்பிடப்பட்டுள்ளது .  

## வெகு தூர போக்குவரத்துகள்
### இரயில்வே

தொடர்வண்டியானது இந்தியாவில் முதலில் 1853-இல் அறிமுகப்படுத்தப்பட்டது. இந்தியாவில் நெடுந்தொலைவுப் பயணங்களுக்கு இரயில் போக்குவரத்தே முதன்மையாகப் பயன்படுத்தப் படுகிறது. இரயில் போக்குவரத்தானது இந்திய இரயில்வே என்ற அரசு நிறுவனத்தினால் ஆளப்படுகிறது. இரயில் பாதைகள் நாடு முழுதும் பரவியுள்ளது. இதன் மொத்த நீளம் 63,140 கிலோமீட்டர்கள் ஆகும்.இது உலகின் மிகப் பெரிய இரயில் வலையமைப்புகளில் ஒன்று ஆகும்.  

இது ஆண்டொன்றுக்கு 500 கோடிக்கும் அதிகமான மக்களையும் 350 மில்லியன் டன்களுக்கு அதிகமான சரக்கையும் இடம்பெயர்க்கிறது. இது 28 மாநிலங்களிலும் மூன்று யூனியன் பிரதேசங்களிலும் செயல்படுகிறது. மேலும் இது அண்டை நாடுகளான நேபாளம், பங்களாதேஷ், பாகிஸ்தான் போன்றவற்றையும் இணைக்கிறது.
# படிமம்:Competition poster.jpg



## Fair Use Rationale
- 2010 செம்மொழி மாநாட்டு கட்டுரைப்போட்டிக்காக தமிழ் விக்கிப்பீடியாவும், தமிழ்நாடு அரசும் இணைந்து தயாரித்த சுவரொட்டி. கட்டுரைப்போட்டி தொடர்பான கட்டுரைகளிலும், போட்டியில் வென்ற கட்டுரைகளிலும் இப்போட்டி தொடர்பானது என்று அடையாளபடுத்துவதற்காக சின்னமாக பயன்படுத்தப்படுகிறது.
- மேலும் இதன் பதிப்புரிமை யாரிடம் உள்ளது என்பதும் தெளிவாக இல்லை. கூட்டுமுயற்சியால் உருவான இச்சுவரொட்டியில் தமிழ்நாடு அரசு அலுவலர்கள், விக்கிப்பீடியா தன்னார்வலர்கள் என பலரது பங்கும் உள்ளது.
# அவிட்டத்தூர்



**அவிட்டத்தூர்** (*Avittathur*) என்பது இந்தியாவில் கேரள மாநிலத்திலுள்ள திருச்சூர் மாவட்டத்தில் உள்ள ஒரு சிறு கிராமம் ஆகும். பண்டைய கேரளத்தில் உள்ள 64 அசல் பிராமணக் குடியேற்றங்களில் இந்தக் கிராமமும் ஒன்றாகும். இந்த இடம் பழங்காலத்து சிவன் கோவிலான மகாதேவர் கோயிலுக்கு, மிகவும் புகழ் பெற்றதாகும், இந்த மிகவும் பழமையான கோவிலில் நான்கு பழமையான கல்வெட்டுகள் கிடைக்கப் பெற்றுள்ளன. தொன்மக் கதைகளின் படி, இந்தக் கோவிலை அகத்திய முனிவர் தாபித்ததாகவும் மேலும் அக்காலத்தில் இந்த கிராமத்தின் பெயரானது அகஸ்தியப்புத்தூர் என்ற பெயரில் இருந்ததாகவும், மேலும் இது சமசுகிருத மொழியை சார்ந்த திரியலாகும். பழம் பெருமைவாய்ந்த சாக்யார் கூத்து மற்றும் கூடியாட்டத்தின் விற்பன்னர் நாட்டியாச்சாரியார் விதூசகரத்தினம் பத்ம ஸ்ரீ மணி மாதவ சாக்கியார் இந்தக் கோவிலில் பல ஆண்டுகளாக நிகழ்ச்சியில் மிகவும் ஆர்வத்துடன் கலந்து கொள்கிறார்.
# வலைவாசல்:கட்டுரைப்போட்டி/ஒருங்கிணைப்புக் குழுக்கள்

இப்போட்டியை நடத்துவதற்காக தமிழ்நாடு அரசு சார்பில் ஓர் ஒருங்கிணைப்புக் குழு நியமிக்கப்பட்டுள்ளது. இக் குழுவில், தமிழ்நாடு அரசு தகவல் தொழில்நுட்பத்துறைச் செயலர் திரு. ப. வி. ச. டேவிதார், திரு. சந்தோஷ் பாபு, முனைவர். ந. அருள், முனைவர் ப. அர. நக்கீரன் ஆகியோர் உள்ளனர். போட்டிக்கான இணையத்தள அமைப்பு மற்றும் பராமரிப்பு வேலைகளில் திருச்சி அண்ணா பல்கலைக்கழகத்தைச் சேர்ந்த குழுவினர் ஈடுபட்டுள்ளனர்.  

<div>  
***மேலும் அறிக***</div>
# கோணாசல புராணம்

**கோணாசல புராணம்** இலங்கையின் திருகோணமலை நகரில் வாழ்ந்த பண்டித ராசர் என்பவரால் இயற்றப்பட்ட ஒரு தமிழ் நூல். இது தக்கின கைலாச புராணம் (தட்சிண கைலாச புராணம்) என்றும் வழங்கப்படுகிறது. பண்டித ராசர் இந்நூலை சிங்கைச் செகராசசேகர மன்னனின் (1318-1414) வேண்டுகோளுக்கிணங்கி பாடினார். இது திருகோணமலை கோவிலின் தலபுராணத்தைச் சொல்கிறது. திருகோணமலை கோவிலின் கடவுளாகிய கோணேசரைப் பற்றிய நூலாகின் இப்பெயர் ஏற்பட்டது. இப்புராணம் 1887ம் ஆண்டு முதன் முதலில் அச்சில் வெளியானது (கா. சிவசிதம்பர ஐயர் பதிப்பு , சென்னை). பின்னர் 1916 ம் ஆண்டு பு. பொ. வைத்தியலிங்க தேசிகர் பருத்தித்துறையில் இரண்டாம் பதிப்பை வெளியிட்டார். இரு பதிப்புகளுக்கும் சில வேறுபாடுகள் உள்ளன. முன்னது இதனைச் செகராசசேகரனே பாடியதாகக் கூறுகிறது. கோணாசல புராணத்தைப்பற்றி சில சிறப்பு பாயிரங்கள் கிடைத்துள்ளன. கவிவீரராகவர் என்பார் பாடிய பாயிரம்:  

<blockquote>மணிநிறக் கண்டன் வடபெருங் கயிலையின்  

அணிநிறக் கொடுமுடி யாயிரத் தொருமுடி  

படவரா வொதுக்கப் பறித்தினி திலங்கை  

வடகட னடுவண் மாருதம் பதிப்ப  

வருமுக் கோண மலைதென் கயிலைப்  

பரமர்க் குருத்திரர் பதினொரு பேரும்  

ஓருபது முகுந்தரு மொன்பது விரிஞ்சரும்  

வருடற் கமடம் வழங்கிய மீனமும்  

திருமலை தழுவிய தெசமுக நிருதனும்  

பொருமலை மதரிப் புரவலர் பலரும்  

பூசையொ டிறைஞ்சிய புராணநூற் கதையைத்  

தேசிகன் சொற்படி தென்கலைப் படுத்தி  

யந்தா தித்தொடை யடைவொடு தொடுத்து  

நந்தா விருத்த நவையறக் கூறினன்  

பொன்னாட் டைந்தரு பொருவரு கரதலன்  

மறுநில நிருபரை வானிலத் திருத்தி  

யுறுநில முழுவது மொருதனி புரப்போன்  

தென்னிலங் காபுரித் திசைதொறு மருவும்  

மின்னிலங் கியவேல் மேவலர் புயத்துப்  

படவரா முடித்தலைப் பார்முழு தாண்ட  

இடப வான்கொடி யெழுதிய பெருமான்  

சிங்கை யாதிபன் சேது காவலன்  

கங்கை நாயகன் கருங்கடற் சேர்ப்பன்  

பௌவ மேற்றுயில் பராபரன் சூட்டிய  

தெய்வ மாமுடிச் செகராச சேகரன்  

அவனது காலத் தத்திரி கோணைச்  

சிவனது கோயிற் சிவமறை முதலோன்  

அருமறை யுபநிட மாகமஞ் சோதிடம்  

விரிதமிழ் வரையற விளங்கிய குரவோன்  

சேயினுந் திறலான் றயாநிதி யனையான்  

முப்புரி நூற்பயன் முளரியந் தாமன்  

செப்பரும் பண்டித ராசசி காமணி  

என்னு நாமத் தெங்குரு பெருமான்  

மன்னுநாற் கவியும் வல்லநா வலனே </blockquote>  

என்று இந்த நூலைப் பாராட்டுகிறது. .
# பரமேக்காவு பகவதி கோவில்

**பரமேக்காவு பகவதி கோவில்** கேரளாவில் காணப்படும் இறைவியான பகவதியை வழிபடும் இந்துக்களின் மிகப்பெரிய கோவில்களில் ஒன்றாகும். பரமேக்காவு பகவதி கோவில் தென் இந்தியாவில் கேரளத்திலுள்ள த்ரிசூர் என்ற இடத்தில் அமையப்பெற்றதாகும், மற்றும் அக்கோவில் ஆயிரம் ஆண்டுகளுக்கு மேல் பழமை வாய்ந்ததாகக் கருதப்படுகிறது.  

திருவம்பாடி ஸ்ரீ கிருஷ்ணர் கோவில் என்பது த்ரிசூர் பூரம் என்றறியப்படும் கேரள மாநிலத்து மிகப்பெரிய உற்சவங்களில் பங்கேற்கும் இரு எதிர்மறை குழுக்களில் ஒன்றாகும்.
# சாரதா மடம்

**சாரதா மடம்** என்பது ஸ்ரீ நாராயணகுரு அவர்களால் கேரளத்தில் உள்ள சிவகிரி (கேரளா) எனும் இடத்தில் சரஸ்வதியின் கோவிலை நிர்மாணித்த இடமாகும். இது வற்கலை என்ற ஒரு ஊரின் அருகில் உள்ளது. சுபதினமான ஏப்ரல் 1912 அன்று, பௌர்ணமி கூடிவந்த நாளன்று, குருதேவர் அவர்கள் இந்தக் கோவிலில் அன்னை சரஸ்வதியின் சிலையை சாரதா மடத்தில் பிரதிஷ்டை செய்தார். சாரதா பிரதிஷ்டைக் குழுவின் தலைவராக டாக்டர் பால்பு அவர்கள் தலைமை தாங்கினார். மஹாகவி குமாரன் ஆசான் அதன் செயலாளராக இருந்தார்.  

## குறிப்புதவிகள்
- sivagiri.org
# காதல் சுகமானது


***காதல் சுகமானது*** (*Kadhal Sugamanathu*) 2002 இல் வெளியான ஒரு தமிழ்த் திரைப்படமாகும். பாலசேகரனின் கதை, திரைக்கதை, வசனம், இயக்கத்தில் வெளிவந்த இத்திரைப்படத்தில் தருண், சினேகா மற்றும் பலர் நடித்திருந்தனர். லவ் டுடே, பூமகள் ஊர்வலம், அற்புதம் போன்ற படங்களின் இசையமைப்பாளர் சிவா இப்படத்தின் பாடல்களுக்கு இசையமைத்தார்.  

## பாடல்கள்
இத்திரைப்படத்திற்கு சிவ சங்கர் இசையமைத்திருந்தார். பாடல் வரிகளை விவேகா எழுதியிருந்தார்.
# திருப்பறை சிவன் கோவில்


**திருப்பறை சிவன் கோவில்** என்பது இந்தியாவில் கேரளாவில் உள்ள பத்தனம்திட்ட மாவட்டத்தில் வல்லிக்கோடு என அறியப்படும் சிறிய குக்கிராமத்தில் அமைந்திருக்கும் மிகவும் பிரபலமான பரமசிவனை வழிபடும் கோவிலாகும். இந்தக்கோவில் அச்சன்கோவில் நதிக்கரையில் அமையப் பெற்றதாகும். இந்தக் கோவிலின் கர்ப்பக்கிரகம் கோவில் அமைந்திருக்கும் குன்றின் உச்சியில் திறந்த வெளியுடன் மேற்கூரை இல்லாமல் வானத்தை நோக்கி இருப்பதாகக் காணப்படுகிறது. இந்த வகையில் இந்தக் கோவிலின் அமைப்பு இதர கோவில்களுடன் பார்க்கும் பொழுது, வேறுபட்டுக் காணப்படுகிறது.
# கென்றி டேவிட் தூரோ


**கென்றி டேவிட் தூரோ** (*Henry David Thoreau*; ஹென்றி டாவிட் தூரோ, சூலை 12, 1817 - மே 6, 1862) ஒரு அமெரிக்க எழுத்தாளர், விமர்சகர், கவிஞர், மெய்யியலாளர், இயற்கை ஆர்வலர், ஆழ்நிலைவாதி. இவர் அமெரிக்காவின் மாசாசுட்சு பகுதியில் உள்ள வால்டன் குளத்தருகே இரண்டாண்டுகள் தங்கியிருந்து தான் வாழ்ந்த எளிய வாழ்க்கை முறையைப் பற்றி எழுதிய வால்டன் என்ற நூல் சிறப்பாக அறியப்பட்டது. இவர் குடிசார் சட்டமறுப்பு (Civil Disobedience) வழிமுறைகளையும் ஆய்ந்து பயன்படுத்தினார்.
# காதலித்துப்பார்


**காதலித்துப்பார்** (*Kadhalithuppar*) 1982 ஆம் ஆண்டு வெளிவந்த தமிழ்த் திரைப்படமாகும். இதயக்கனி புகழ் ஏ. ஜகந்நாதனின் இயக்கத்தில் வெளிவந்த இத்திரைப்படத்தில் சுருளிராஜன், சத்யராஜ், வி. கே. ராமசாமி மற்றும் பலர் நடித்திருந்தனர்.  

சங்கர் கணேஷ் இரட்டையர்களின் இசையமைப்பில் உருவான பாடல்களை புலவர் புலமைப்பித்தன், ஆற்றலரசு , நெல்லை கிருஷ்ணன் ஆகியோர் இயற்றியிருந்தனர்.  

## நடிகர்கள்
- சுருளிராஜன்
- சத்யராஜ்
- லட்சுமிஸ்ரீ
- எஸ். ஏ. அசோகன்
- கே. ஏ. தங்கவேலு
- ஒய். ஜி. மகேந்திரன்
- ஐசரி வேலன்
- விஜயகீதா
- ரஜினி
- வி. கே. ராமசாமி
- ஏ. கருணாநிதி
- ஒய். விஜயா
- அபர்ணா, ரமணி
- பாக்யலட்சுமி
- சந்திரா
- ராமாராவ்
- நீலு
- டைப்பிஸ்ட் கோபு
- உசிலைமணி
- சந்திரன்பாபு
- வைரம் கிருஷ்ணமூர்த்தி
- ரி. கே. எஸ். நடராஜன்
- குள்ளமணி
# வைக்கம் சிவன் கோவில்


**வைக்கம் சிவன் கோவில்** (Vaikom Temple) என்பது இந்தியாவில் கேரளத்திலுள்ள கோட்டயம் மாவட்டத்தில் வைக்கம் ஊரில் அமைந்துள்ள கோயில் மூலவர் வைக்கத்தப்பன் என்று அழைக்கப்படுகிறார். இவர் வியாக்ரபுரிசுவரர் என்கிற மற்றொரு பெயரிலும் அழைக்கப்படுவதுண்டு. இந்தக் கோயில் கோட்டயத்தில் இருந்து 40 கி.மீ. தொலைவில் உள்ளது.  

## தல வரலாறு
ஸ்ரீ பரசுராமர் தமது யோக சக்தியால் ஆகாய வழியாக வடதிசை நோக்கிப் பயணம் செய்து கொண்டிருந்த போது கருடன் கத்தியது. அவரது வலது தோள்பட்டை சிலிர்த்தது. அந்த நல்ல சகுனத்தின் அடையாளமாக அவர் கீழே பார்த்தார். நாவல் பழ நிறமுள்ள ஒரு சிவலிங்கம் நீரில் பாதியளவு மூழ்கியிருப்பது தெரிந்தது. அக்கணமே, அவ்விடத்தில் இறங்கி, அங்கிருந்த சிவலிங்கத்தை எடுத்துக் கட்டித்தழுவி, பீடம் ஒன்றை அமைத்து, அதில் சாஸ்திர முறைப்படி பிரதிஷ்டை செய்து, பூஜைகள் செய்தார். இந்த விபரம் வைக்கம் தலபுராணத்திற்கு அடிப்படையான பார்க்கவ புராணத்தில் தெரிவிக்கப்பட்டுள்ளது.  

## வியாக்ரபுரிசுவரர்

சிவபெருமான், பக்தனான கரன் எனும் அசுரனிடம் தனது அம்சமான மூன்று சிவலிங்கங்களைக் கொடுத்து விட்டார். அவனுடன் ஸ்ரீ வியாக்ரபாத முனிவரையும் அனுப்பி வைத்தார். அவரும் கரனுக்குத் தெரியாமல் அவனைப் பின் தொடர்ந்தார். மூன்று சிவலிங்கங்களையும் எடுத்துக் கொண்டு புறப்பட்ட கரன், களைப்பின் மிகுதியால் ஓரிடத்தில் சற்று ஒய்வு பெறுவதற்காக தன் வலக்கையில் வைத்திருந்த சிவலிங்கத்தைக் கிழே வைத்தான். சிவலிங்கத்தை மீண்டும் எடுக்க முயன்ற போது அது முடியாமல் போனது. அதை எடுக்க முயன்று தோல்வியடைந்த கரன், திரும்பிப் பார்த்த போது வியாக்ரபாரத முனிவர் நின்று கொண்டிருந்தார். உடனே அவன் அவரிடம் சிவலிங்கத்தைப் பூசை செய்து வரும்படி வேண்டிக் கொண்டான். அதை ஏற்ற வியாக்ரபாதரும் அங்கேயே தங்கி விட்டார். எனவே வைக்கத்திற்கு வியாக்ரபாத புரம், வியாக்ரபுரி என்ற பெயரும் ஏற்பட்டது. ஸ்ரீ வியாக்ரபாதர் பூசை செய்த வைக்கத்தப்பனுக்கு வியாக்ரபுரீசுவரர் என்ற பெயரும் உண்டாயிற்று.  

## வியாக்ரபாதர் மேடை
இக்கோயிலில் வெளிப்பிரகாரத்தின் தென்கிழக்கு மூலையில், ஒரு சமயம் மகாதேவர் ஸ்ரீ வியாக்ரபாதருக்குத் தரிசனம் தந்தாராம். தற்போது அங்கு ஆலமரத்தோடு கூடிய ஒரு மேடையிருக்கிறது. அம்மேடையை "வியாக்ரபாதர் மேடை" என்று அழைக்கிறார்கள்.
# விக்கிப்பீடியா:முதற்பக்கக் கட்டுரைகள்/மார்ச் 29, 2010


இயேசு கிறித்துவின் வாழ்க்கை, போதனை, சாவு ஆகியவற்றை எடுத்துரைக்கின்ற நற்செய்தி நூல்கள் அவர் தம் இறப்பிற்குப் பிறகு மீண்டும் உடலோடு உயிர்பெற்று எழுந்தார் என்றும் பதிவு செய்துள்ளன. இதுவே **இயேசுவின் உயிர்த்தெழுதல்** என அழைக்கப்படுகிறது. இயேசு உயிர்பெற்றெழுந்த நிகழ்ச்சி அவர் விண்ணேற்றமடைந்த நிகழ்ச்சியிலிருந்து வேறுபடுத்திக் காட்டப்படுகிறது. இயேசு கிறித்து சாவின் மீது வெற்றிகொண்டு, உயிர்பெற்றெழுந்தது உண்மையாகவே நடந்த வரலாற்று நிகழ்ச்சி என கிறித்தவர்களின் நம்புகின்றனர். இயேசு இறந்து கல்லறையில் அடக்கப்பட்ட மூன்றாம் நாள் விடியற்காலையில் பெண்கள் சிலர் அவருடைய உடலில் பூசுவதற்கென நறுமணப் பொருட்களைக் கொண்டுசென்ற போது கல்லறையை மூடியிருந்த கல் புரட்டப்பட்டு, கல்லறை வெறுமையாய் இருக்கக் கண்டார்கள் (மத்தேயு 28:1-7; மாற்கு 16:1-8; லூக்கா 24:1-12; யோவான் 20:1-12). சாவின்மீது வெற்றிகொண்டு உயிர்பெற்றெழுந்த இயேசு நாற்பது நாள்கள் தம் சீடருக்குத் தோன்றினார்; அதைத் தொடர்ந்து விண்ணேகினார். இதுவே "இயேசுவின் விண்ணேற்றம்" என அழைக்கப்படுகிறது. இந்நிகழ்ச்சிகளைக் கிறித்தவர்கள் உயிர்த்தெழுதல் பெருவிழா, விண்ணேற்றப் பெருவிழா என்னும் திருநாட்களாக ஆண்டுதோறும் கொண்டாடுகிறார்கள்.  

---

**செம்மொழி** (*Classical language*) என்பது ஒரு மொழியின் இலக்கியப்பழமை அடிப்படையிலும் பிற பண்புத்தகுதிகளின் அடிப்படையிலும் செய்யப்படும் வகைப்பாடு ஆகும். செம்மொழியாக ஒரு மொழியைத்தெரிவு செய்ய அதன் இலக்கியப் படைப்புகள் வளம் மிகுந்ததாகவும் பழமையானதாகவும், அதன் தோன்றல் ஏனைய மொழிகளில் சாராதிருத்தலும் வேண்டும். உலகில் எத்தனையோ மொழிகள் பேசப்பட்டு வருகின்றன. இவற்றில் மிகப் பழமையானதாகவும், இலக்கியத்தில் சிறந்து விளங்குவதாகவும் உள்ள சில மொழிகளை செம்மொழிகள் என்று அடையாளப்படுத்துகின்றனர். ஒரு மொழியின் சிறப்பிற்கும், செம்மொழிக்கும் முதல் அடையாளமாகத் திகழ்வது அம்மொழியின் பழமை வாய்ந்த **இலக்கியங்கள்** தான். ஒரு மொழியின் பழமைக்கு இலக்கியம் சான்றாக இருந்தது என்பதுடன் அந்த மொழி சார்ந்த பகுதிகளில் உருவாக்கப்பட்ட **கலைப் படைப்புகள்** (கட்டிடக் கலை , சிற்பக் கலை போன்றவை) அந்த மொழியின் பழமையை உணர்த்தும் அடுத்த சான்றுகளாக இருக்க வேண்டும்.